Stjórnarfundur FFÁS 17. mars 2022 kl. 14:15 í Selásskóla 
Mættar voru á skólasafn Seljaskóla Dröfn Vilhjálmsdóttir, Guðrún Ólafsdóttir, Halla Svavarsdóttir, Jónella Sigurjónsdóttir, Margrét Björnsdóttir og Þórunn Grétarsdóttir. Auk þessara mætti á fundinn Unnur María Sólmundsdóttir frá skólasafni Breiðholtsskóla en hún kemur að hugmyndavinnu fyrir heimasíðu félagsins.
Fjarverandi voru: Ágústa Lúðvíksdóttir og Þóra Jónsdóttir.
Dagskrá:

Fjármál-staða
Samkvæmt upplýsingum frá Margréti Björnsdóttur þá er staða félagsins mjög góð. Félagið fékk 2.000.000 kr. í styrk úr Bókasafnasjóði 2021 sem nýta á í vefsíðugerð fyrir félagið en hefur ekki fengið alla fjárhæðina afhenta. Í ársbyrjun  var sjóðurinn 1.976.347 kr. en fyrir voru rúmar 600 þús. 

Vefsíða FFÁS
Gengið var til samninga við Sævar í Vefhönnun um gerð vefsíðunnar. Nú þegar er búið að greiða tvo þriðju af kostnaði við hönnunina.
Félagið átti sitt logó en fengið var leyfi hjá hönnuði þess til að breyta aðeins litunum í merkinu og voru valdir aðeins mildari litir. Unnur María sá síðan um að uppfæra merkið.
Dröfn og Unnur María sýndu stjórnarmönnum uppkast að síðunni. Búið var að setja fram ákveðnar hugmyndir um hvað ætti að vera á síðunni og var það síðan rætt og ígrundað enn frekar. Einnig var rætt um myndlýsingu fyrir síðuna og hvort við gætum fengið einhvern til verksins og hvaða fjárhæð við gætum sett í þá vinnu. Einnig þarf að huga að hýsingu á síðunni og kostnaði við það. Eins þarf að leita til einhvers úr röðum félagsins til að sjá um vefstýringu gegn greiðslu.

Útfærsla varðandi vefstjóra fyrir vefsíðuna
Vefstjóri þarf að vera sjálfstæður og sýna frumkvæði. Hann þarf að kalla eftir efni frá félagsmönnum til að halda henni gangandi og virkri. Útbúa þarf verklýsingu fyrir vefstjórann og eðlilegt væri að hann skilaði skýrslu í lok árs.

Úrvinnsla úr könnun FFÁS
Úrvinnsla úr könnuninni bíður. Það er komið ár síðan hún var gerð. Taka þarf upplýsingarnar saman og setja fram myndrænt. Þórunn í Garðaskóla ætlar að skoða svörin og setja í Excel skjal, þ.e. ef svörin finnast.

Erindi vegna tengslanets hjá Fjölmiðanefnd
Heiða Rúnarsdóttir kennari og bókasafns- og upplýsingafræðingur í Breiðagerðisskóla ætlar að taka það að sér.

Fræðslufundur og aðalfundur
Fyrirhugað er að halda aðalfund og fræðslustund í byrjun apríl í Flataskóla ef þær Ágústa bókasafnsfræðingur, Elínborg kennsluráðgjafi í tækni og nýsköpun og Guðrún Lára bókmenntafræðingur eru ekki fastar í öðrum verkefnum.

Vorferð
Hugmynd er uppi um að fara í Reykjanesbæ. Margrét ætar að kanna hvað væri spennandi að skoða þar af samsteypu- eða skólasöfnum.

Næsti stjórnarfundur verður 28. apríl í Víðistaðaskóla kl. 14:15 en þá verður fundin dagsetning fyrir vorferðina.

Fundarritari:
Halla Svavarsdóttir

